Weerskant die Nag, Aletta Bezuidenhout, Nic van Rensburg, Film - kalahari.com
Toe Jurgen van Vreden (Nic van Rensburg) die eerste keer die nuwe en geheimsinnige onderwyseres (Aletta Bezuidenthout) op die strand raakloop, het hy dadelik belang gestel in haar, net om te ontdek dat sy ‘n verlede probeer verberg.
Discovery Miles: 555
Tant Annie (Frances Coertze) probeer haar beste om die twee bymekaar te bring maar die verkragting deur haar gewese man (Zack Du Plessis) het wonde gelaat wat eers na baie swoeg en mooipraat genesing vir haar gebring het in haar WEERSKANT DIE NAG. Spring gou en laat jou testament gratis opstel | Netwerk24
Deur Hanlie Stadler 11 September 2019 11:05
Volgende week, van 16 tot 20 September, is Testamenteweek – jaarliks jou kans om ’n testament gratis deur ’n prokureur te laat opstel.
Tyd loop uit - of jy dit wil aanvaar of nié. Moenie uitstel om jou testament op te stel nie.
Prokureursfirmas wat aan die land se regsgenootskappe behoort, stel in dié week vir mense gratis ’n basiese testament op.
Klik hier vir ’n lys prokureursfirmas in elke provinsie wat betrokke is, maar onthou dat jy ’n afspraak moet maak.
Netwerk24 het die afgelope weke verskeie artikels geskryf wat beklemtoon hoe belangrik dit is dat jy ’n testament het – selfs al is jy nie ryk nie.
Sonder ’n testament kan dit jare duur voordat jou geliefdes erf en boonop sal dinge verdeel word volgens ’n formule soos die wet bepaal, wat dalk kan verskil van wat jy graag sou wou doen.
Moenie die opstel van ’n testament uitstel of kortpaaie daarmee vat omdat jy geld wil spaar nie. Dit sluit in die besluit om self jou testament op te stel of ’n familielid met geen regsagtergrond nie as alleeneksekuteur aan te stel.
’n Dubbelsinnige testament – dalk omdat jy vergeet het van die “restant”-klousule of een bate op ’n manier aan verskillende mense bemaak het – gaan ten duurste betwis word.
En as jou eksekuteur nie die nodige regsagtergrond het nie, gaan die meester van die hooggeregshof iemand aanwys om hom of haar by te staan – iemand wat in elk geval vir sy of haar dienste betaal sal moet word.
6 kitsfeite oor jou testament
Jou testament moet op skrif wees.
Jy moet elke bladsy in die teenwoordigheid van twee bevoegde getuies onderteken. Die getuies moet ook die laaste bladsy onderteken.
As enige van jou erfgename as getuie jou testament geteken het of gehelp het om dit op te stel, mag hulle nie erf as ander erfgename die boedel betwis nie.
Kinders onder 18 jaar mag nie in hul persoonlike naam erf nie. Dit moet na ’n trust gaan (hetsy een wat deur middel van die testament geskep word of deur een wat in jou leeftyd opgerig word), anders gaan dit in die voogdyfonds gebêre word totdat hulle 18 jaar oud is.
Onthou dat die geld in jou pensioenfonds nie in jou testament bemaak word nie, maar deur begunstigdes aan te wys.
Onthou om jou testament aan te pas indien iets in jou lewe verander – as jy trou, skei, ’n kind het of as een van jou erfgename sterf.
Jou eksekuteur moet iemand wees met kennis van die regsproses, anders sal die hof dalk ’n mede-eksekuteur wees. Dis nog ’n rede om maar liewer jou testament professioneel te laat opstel.
Kyk Die Testament!
As jy dink ’n testament is darem ’n baie somber onderwerp, het jy nog nie Die Testament gekyk nie.
Die Testament handel oor die superryk Weyers-gesin, wat geskok word deur die patriarg, Sebastian Weyers, se skielike dood. Bastian, die oudste broer, Annchen, die vredemakersuster, die rebel van ’n jonger broer, Jacques, en Sandra Maritz, Sebastian se lewensmaat van die afgelope vyf jaar, kom dan bymekaar vir die lees van die testament. Maar daar wag ’n hele paar verrassings op hulle.